Ir-Regolament tal-Kummissjoni (KE) Nru 271/2004
tas-16 ta' Frar 2004
li jawtorizza t-trasferimenti bejn il-limiti kwantitattivi tal-prodotti tessili u tal-ħwejjeġ li joriġinaw fil-Makaw
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunitá Ewropea,
Wara li kkunsidrat ir-Regolament tal-Kunsill (KEE) Nru 3030/93 tat-12 ta' Ottubru 1993 dwar ir-regoli komuni għall-importazzjonijiet ta' ċerti prodotti tessili minn pajjiżi terzi [1], u b'mod partikolari l-Artikolu 7 tiegħu,
Billi:
(1) L-Artikolu 7 tal-Ftehim bejn il-Komunità Ekonomika Ewropea u l-Makaw dwar il-kummerċ fil-prodotti tessili [2], inizjalat fid-19 ta' Lulju 1986 u approvat id-Deċiżjoni tal-Kunsill 87/497/KEE, kif l-aħħar emendata bi Ftehim fil-għamla ta' Skambju ta' l-Ittri, inizjalat fit-22 ta' Diċembru 1994 u approvat bid-Deċiżjoni tal-Kunsill 95/131/KE [3], jipprovdi li jistgħu jiġi miftiehma trasferimenti bejn il-kategoriji u s-snin tal-kwoti.
(2) Fis-26 ta' Ġunju 2003 u fl-14 ta' Jannar 2004, il-Makaw issottometta żewġ talbiet għat-trasferimenti bejn is-snin tal-kwoti.
(3) It-trasferimenti mitluba mill-Makaw jidħlu fil-limiti tad-dispożizzjonijiet dwar il-flessibbiltà riferiti fl-Artikolu 7 tar-Regolament (KEE) Nru 3030/93 kif iddikjarati fil-kolonna 9 ta' l-Anness VIII ta' miegħu.
(4) Huwa għalhekk approprjat li jiġu konċessi dawn it-talbiet.
(5) Huwa mixtieq li dan ir-Regolament jidħol fis-seħħ fil-jum tal-pubbikazzjoni tiegħu għalbiex jippermetti lll-operaturi li jibbenefikaw minnu malajr kemm jista' jkun.
(6) Il-miżuri pprovvduti f'dan ir-Regolament huma skond l-opinjoni tal-Kumitat tat-Tessuti stabbilit bl-Artikolu 17 tar-Regolament (KEE) Nru 3030/93,
ADOTTAT DAN IR-REGOLAMENT:
Artikolu 1
Huma awtorizzati t-trasferimenti bejn il-limiti kantitattivi għall-oġġetti tessili li joriġinaw fil-Makaw iffissati bil-Ftehim bejn il-Komunità Ewropea u l-Makaw dwar il-kummeċ fil-prodotti tessili għas-sena tal-kwota 2003 skond l-Anness ma' dan ir-Regolament.
Artikolu 2
Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Done at Brussels, 16 February 2004.